Document ID: 31985D0641

ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Δεκεμβρίου 1985 σχετικά με την έγκριση μιας τροποποίησης του προγράμματος για τη μεταποίηση και εμπορία των φυτικών προϊόντων στη Σκοτία, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην αγγλική γλώσσα είναι το μόνο αυθεντικό) (85/641/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 σχετικά με την κοινή δράση για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων της αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1247/85 (2), και ιδίως το άρθρο 5, Εκτιμώντας: ότι, στις 17 Απριλίου 1985, το Ηνωμένο Βασίλειο ανακοίνωσε μία τροποποίηση του προγράμματος για τη μεταποίηση και την εμπορία των φυτικών προϊόντων στη Σκοτία, το οποίο εγκρίθηκε από την απόφαση 79/952/ΕΟΚ της Επιτροπής (3) και ότι έδωσε συμπληρωματικά στοιχεία στις 4 Σεπτεμβρίου 1985 7 ότι η τροποποίηση αυτή έχει ως αντικείμενο την προσαρμογή και τη διεύρυνση του πεδίου εφαρμογής του εν λόγω προγράμματος στην κράμβη, στο λίνο, σε ορισμένα υποπροϊόντα των σιτηρών, καθώς και στον εξοπλισμό της συγκομιδής και της πληροφόρησης στις αγορές 7 ότι αποσκοπεί στην προσαρμογή του τομέα της μεταποίησης και της εμπορίας των εν λόγω προϊόντων στις προδιαγραφές της αγοράς, όσον αφορά την ποσότητα, την ποιότητα και τον τρόπο παρουσίασης, και στις δυνατότητες της αγοράς 7 ότι αποτελεί, λοιπόν πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77 7 ότι μόνον τα μηχανήματα συγκομιδής του λίνου αποτελούν τον ειδικό εξοπλισμό για τη συγκομιδή αυτού του προϊόντος και ότι, συνεπώς μόνον αυτά μπορούν να αποτελέσουν αντικείμενο κοινοτικής χρηματοδότησης με την επιφύλαξη, ωστόσο, ότι πληρούνται οι άλλοι όροι του άρθρου 6 στοιχείο ζ) 7 ότι στον τομέα της πληροφόρησης στις αγορές, μόνον οι επενδύσεις που προορίζονται για εξοπλισμούς σ' αυτόν τον τομέα μπορούν να αποτελέσουν αντικείμενο κοινοτικής χρηματοδότησης 7 ότι η έγκριση της τροποποίησης, όσον αφορά τους τομείς των σιτηρών, των ζωοτροφών των δενδροκηπευτικών προϊόντων, της κράμβης και του λίνου στη Σκοτία, δεν επηρεάζει τις αποφάσεις που πρέπει να ληφθούν, δυνάμει του άρθρου 14 του κανονισμού (ΕΟΚ) αριθ. 355/77, σχετικά με την κοινοτική χρηματοδότηση των σχεδίων που δεν αφορούν τη μεταποίηση και την εμπορία των προϊόντων βάσης που παράγονται στη Σκοτία 7 ότι η τροποποίηση περιλαμβάνει αρκετά από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 (εκτός από τα στοιχεία που αφορούν τα προϊόντα εκτός του παραρτήματος ΙΙ της συνθήκης, βάσει των οποίων δεν μπορεί να ληφθεί καμία απόφαση σε αυτό το στάδιο), τα οποία αποδεικνύουν ότι οι στόχοι που αναφέρονται στο άρθρο 1 του εν λόγω κανονισμού μπορούν να επιτευχθούν για τους προαναφερθέντες τομείς 7 ότι η προθεσμία που καθορίστηκε για την εφαρμογή της τροποποίησης δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο η) του παραπάνω κανονισμού 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται η τροποποίηση του προγράμματος για τη μεταποίηση και την εμπορία των φυτικών προϊόντων στη Σκοτία, η οποία ανακοινώθηκε από το Ηνωμένο Βασίλειο στις 17 Απριλίου 1985, και συμπληρώθηκε στις 4 Σεπτεμβρίου 1985, σύμφωνα με τον κανονισμό (ΕΟΚ) αριθ. 355/77, με την εξαίρεση των στοιχείων που αναφέρονται στα ανωτέρω σημεία του αιτιολογικού.
Άρθρο 2
Η παρούσα απόφαση απευθύνεται στο Ηνωμένο Βασίλειο.
Βρυξέλλες, 23 Δεκεμβρίου 1985.

Labels: 18
17